***Legalacts порталына орналастыру үшін №2 қосымша***

**«Берешек сомасы туралы хабарламалардың және касса бойынша шығыс операцияларын тоқтата тұру туралы мемлекеттік кірістер органы өкімдерінің нысандарын бекіту туралы» Қазақстан Республикасы Премьер-Министрінің бірінші орынбасары - Қазақстан Республикасы Қаржы министрінің 2020 жылғы 1 сәуірдегі № 341 бұйрығына өзгерістер енгізу туралы» Қазақстан Республикасы Қаржы министрі бұйрығының жобасы**

|  |  |  |
| --- | --- | --- |
| **1** | **НҚА жобасының атауы (НҚА түрін көрсете отырып)** | «Берешек сомасы туралы хабарламалардың және касса бойынша шығыс операцияларын тоқтата тұру туралы мемлекеттік кірістер органы өкімдерінің нысандарын бекіту туралы» Қазақстан Республикасы  Премьер-Министрінің бірінші орынбасары - Қазақстан Республикасы Қаржы министрінің 2020 жылғы 1 сәуірдегі № 341 бұйрығына өзгерістер енгізу туралы» Қазақстан Республикасының Қаржы Министрі бұйрығының жобасы. |
| **2** | **Әзірлеуші мемлекеттік орган** | Қазақстан Республикасының Қаржы министрлігі |
| **3** | **НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))** | Жоба Қазақстан Республикасы Әлеуметтік кодексінің  256-бабын және «Міндетті әлеуметтік медициналық сақтандыру туралы» Қазақстан Республикасы Заңының  31-бабын іске асыруда әзірленді. |
| **4** | **НҚА жобасының қысқаша мазмұны, негізгі ережелердің сипаттамасы** | Қазақстан Республикасының жаңа Салық кодексін іске асыру мақсатында тәуекел дәрежесіне байланыстылықты қоспағанда, **6 еселенген айлық есептік көрсеткіштен астам мөлшерде** берешекті өтемеген кезде әлеуметтік төлемдер бойынша берешекті өндіріп **алудың шекті мәнін айқындау**. |
| **5** | **Күтілетін нәтижелердің нақты мақсаттары мен мерзімдері** | Бұйрық жобасының **мақсаты** – Қазақстан Республикасының Әлеуметтік кодексінің 256-бабына және «Міндетті әлеуметтік медициналық сақтандыру туралы» Қазақстан Республикасы Заңының  31-бабына өзгерістер енгізу, атап айтқанда 6 еселенген айлық есептік көрсеткіштен астам мөлшерде берешекті өтемеген кезде әлеуметтік төлемдер бойынша берешекті өндіріп алудың **шекті мәнін айқындау**.  **Күтілетін нәтиже** – ендігі жерде елеусіз сомадағы берешек үшін бизнестің барлық қызметі бұғатталмайтын болады. |
| **6** | **НҚА жобасы қабылданған жағдайда болжамды әлеуметтік-экономикалық, құқықтық және (немесе) өзге де салдар** | Осы НҚА жобасы 6 еселенген айлық есептік көрсеткіштен астам мөлшерде берешекті өтемеген кезде әлеуметтік төлемдер бойынша берешекті өндіріп алудың шекті мәнін айқындау мақсатында әзірленді, осыған байланысты әлеуметтік-экономикалық, құқықтық және (немесе) өзге де салдар **болмайды.** |